### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2011-89102 Dok.nr. 710-2016-177102 Sagsbehandler DPMETH | | 66.                 Forslag om anvendelse af klimamidler i 2016 - Åbent

###

|  |  |
| --- | --- |
| Tidl. politisk behandling | BY, 25.03.14, pkt.52 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Teknik- og Miljøudvalget skal i denne sag tage stilling til
anvendelse af midler i 2016 til aktiviteter i forbindelse med kommunens
klimaplan.

Midlerne foreslås anvendt indenfor områderne:

1. Varmepulje til projekter, 100.000 kr.

2. Projekt om overskudsvarme, 90.000 kr.

3. Borgmesteraftale, 58.000 kr.

4. Compact of mayors, 58.000 kr.

5. Opdatering af kommunens energiregnskab, 25.000 kr.

6. Kortlægning af CO2ækv. fra landbruget, 30.000 kr.

De seks områder er beskrevet i vedlagte bilag.

Byrådet har besluttet, at der i tilknytning til klimaplanen
skal udarbejdes toårige projektkataloger. Der er tidligere vedtaget projektkataloger
for 2012 – 2013 og for 2014 – 2015. Projektkatalogerne beskriver de konkrete
projekter i [adresse] klimaindsats og indeholder de økonomiske overslag
for de enkelte projekter.

På grund af den igangværende revision af klimaplanen vil
projektkataloget for 2016 – 2017 først blive fremsendt i forbindelse med
vedtagelse af Klimaplan 2025, 2. udgave. Vedtagelse af klimaplanen forventes
behandlet på Byrådsmødet 25. oktober 2016.

Teknik og Kultur forelægger med denne sag forslag til
anvendelse af midler afsat i budgettet for 2016. Midlerne ønskes anvendt til at
fortsætte aktiviteter indenfor klima- og energiområdet indtil, der bliver
vedtaget et samlet projektkatalog for 2016 – 2017.

Revision af Klimaplan 2025 behandles i en særskilt sag på
denne dagsorden.

**VURDERING**

Teknik og Kultur vurderer, at der er behov for, at der
anvendes en del af de afsatte midler til udmøntning af klimaplanen forud for
godkendelsen af projektkatalog 2016 – 2017. Anvendelse af midlerne skal sikre
en fortsat aktivitet på klima- og energiområdet.

Behovet for anvendelse af midlerne sker dels som følge af,
at det nye projektkatalog først forventes vedtaget i oktober 2016.

Teknik og Kultur vurderer, at det samlede behov for
anvendelse af midler indtil godkendelse af projektkatalog 2016 – 2017 er ca.
360.000 kroner.

**ØKONOMI**

Der er i 2016 afsat 750.000 kr. til udmøntning af
klimaplanen. Der er ligeledes i budgetoverslagsårerne 2017-19 afsat 750.000 kr.
årligt til udmøntning af klimaplanen. Midlerne skal medvirke til at sikre
gennemførelse, samarbejder, dialog, formidling og synliggørelse af klimatiltag
i [adresse].

Arbejdet med klimaplanens projekter skal afholdes indenfor
den økonomiske ramme i det vedtagne budget. Teknik og Kultur vurderer løbende
omkostningerne forbundet med klimaplanens projekter og det økonomiske overslag
for hvert enkelt projekt godkendes i forbindelse med vedtagelse af klimaplanens
projektkataloger.

Ved anvendelse af de foreslåede ca. 360.000 kr. forud for
godkendelse af projektkatalog 2016 – 2017 vil der være ca. 390.000 kr. tilbage
til øvrige projekter i 2016.

**INDSTILLING**

Direktøren for Teknik og [adresse]
til Teknik- og Miljøudvalget:

1.   At den foreslåede anvendelse af
midler på ca. 360.000 kr. godkendes.

**BESLUTNING**

**Bilag**

|  |  |
| --- | --- |
| Bilag om anvendelse af klimamidler i 2016 | 710-2016-177299 |